शीर्षक: दीपिका और जोशना- भारत की स्क्वैश सुपरगर्ल्स\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
दीपिका पल्लिकल और जोशना चिनप्पा

इन दोनों ने कभी एक-दूसरे के ख़िलाफ़ खेलते हुए भारत को मेडल दिए हैं तो कभी एक साथ खेलते हुए. कॉमनवेल्थ में उन्होंने मिक्स्ड डबल्स में पदक जीता है.

26 साल की दीपिका खेलों में जेंडर के मुद्दे पर अपने कड़े रवैये के लिए भी जानी जाती हैं. 2012 से लेकर 2015 तक वो लगातार राष्ट्रीय स्क्वैश चैंपियनशिप में हिस्सा लेने से मना करती रहीं क्योंकि पुरुषों और महिलाओं को समान इनाामी राशि नहीं मिलती थी. 

उस दौर में वो टॉप फॉर्म में थीं और चैंपियन बनने की प्रबल दावेदार, लेकिन 2016 में जब नियम बदले तब जाकर दीपिका ने नेशनल चैंपियनशिप में दोबारा खेलना शुरू किया और जोशना को हराकर फ़ाइनल जीतीं.

टॉप टेन में

20 साल की उम्र में दीपिका पहली महिला स्क्वैश खिलाड़ी थीं जिन्हें अर्जुन पुरस्कार दिया गया और 2014 में पदमश्री भी. स्क्वैश में टॉप 10 में जगह बनाने वाली दीपिका पहली भारतीय महिला खिलाड़ी भी बनीं.

दीपिका की माँ भारत की महिला क्रिकेट टीम की सदस्य थीं और 70 के दशक में भारत के लिए कई अंतरराष्ट्रीय मैच खेले. खेलों के प्रति रुझान उन्हें विरासत में मिला. 

13 साल की उम्र में वो ट्रेनिंग के लिए अकेले मिस्र जाकर रहने लगी. ये मुश्किल दौर था, लेकिन दीपिका को करियर में इस ट्रेनिंग का काफ़ी फ़ायदा हुआ.

जब दीपिका ने खेलना शुरू किया तो शुरू में प्रदर्शन बहुत अच्छा नहीं था. लेकिन 2014 के कॉमनवेल्थ खेलों में जोशना चिनप्पा के साथ मिलकर उन्होंने मिक्स्ड वर्ग में पहली बार गोल्ड मेडल जीतकर इतिहास रचा और फिर एशियाई खेलों में कांस्य जीता.

खेल से अलग फ़ैशन मैगज़ीन के कवर पर भी उनकी तस्वीरें छपती रहती हैं.

दीपिका की शादी क्रिकेटर दिनेश कार्तिक से हुई है जो आईपीएल में कोलकाता नाइट राइडर्स की कप्तानी कर रहे हैं. दोनों ही करियर को लेकर एक-दूसरे का काफ़ी समर्थन भी करते हैं.

कॉमनवेल्थ खेलों के लिए जाने से पहले अपने  इंस्टाग्राम पोस्ट में दिनेश ने लिखा था, "अपनी पत्नी का समर्थन करना ताकि वो अपने लक्ष्य हासिल सके,  मेरे लिए इससे बढ़कर कुछ नहीं."

वहीं, 15 बार नेशनल चैंपियनशिप जीत चुकी दीपिका की साथी जोशना चिनप्पा के नाम भी कई उपलब्धियां हैं.

जोशना चिनप्पा

31 साल की जोशना का जन्म चेन्नई में हुआ और 2005 में ब्रिटिश जूनियर ओपन जीतने वाली पहली भारतीय खिलाड़ी बनीं.

2011 में मैच के दौरान लगी चोट ने उनका करियर लगभग ख़त्म ही कर...